1 Iroka iñaani Pawa Ñaapirori, ikantzi:
Okaakitaki kitaitiri iñiitiro siyariri opaamatzi paamari,
Ari intaajyaari kantakaa-pirori aajatzi kaari-pirori, inkimitai-yaaro opaamatzi tsipanasi.
Ari inthonkyaari intaajyaa, isiyaaro ipomitai-tziro inchato,
Tima inthonkaitiro maaroni ochiwo aajatzi oparitha.
2 Irooma awirokaiti pikaratzi pipinkatha-tajiro nowairo,
Ari onkoñaa-tzimo-taimi kamiitha-siri-taantsi osiyaari isiparyii ooryaatsiri,
Irootaki isiparyaani wawisaako-tajimini osiyawai-tajyaaro iroomi isiwanki iwaankakiri tsika pisaikaki awiroka.
3 Aritaki paatzika-yitairi kaari-piro-siriri,
Pinkimi-takaan-tajiri yaatzika-waitai-tziro samampo-pani,
Aririka omonkara-tapaakyaa kitaitiri nomatan-tajyaarori onkarati nantayitiri.
Ari ikantzi iñaawaitzi Pawa Ñaapirori.
4 Pinkinkithasiri-tairo noñaani,
Nopakiriri pairani nompiratani anta Mamirii-toniki.
Irootaki nosinita-kaantani, irootaki noñaani irasiiti maaroni Israel-iiti!
5 Aritaki nontyaanta-kimiri Kamantan-tzinkari Elías,
Tikira omonkara-tapaakya kitaitiri inintziri Pawa, tima kowiinka onkantajyaa, omapiro-kitajyaa onkaaripiro-paititai.
6 Aritaki yoipyaa-siri-tairi Pawa ikaratzi iriritaitari, oshiki imiraawintairi itomi-payi.
Ari ikantajyari itomitaitari, oshiki inkaminthaa-siri-tairi asitariri-payi.
